CURRENDA XII. 


MPO ATTO "SC. 


Venerabili Clero Dioecesano., Salutem in Domino? 


Nr. 67. Literis Nostris circularibus ddto 24. Julii a. c. Nr. 52/pres. Vobiscum, Venerabiles 
- praes. Fratres! Allocutionem SSmi Domini Nostri Pii PP. 1X. in Consistorio die 9. Junii a. c. ad 
orbis Catholici Antistites occasione solemnis plurium Sanctorum canonizationis Rome congrega- 
tos habitam communicavimus, Simulque dolorem Nostrum Vestrumque testabamur, quod Diccesis 
nostra suo orbata pastore, in illo amplissimo sacrorum Antistitum coetu per Suum Episcopum 

non potuerit repraesentari. 

Sed et reliqui hujus Regni Reverendissimi Antistites variis minus favorabilibus circum- 
stantiis dolentes impediehantur, quo minus illo tempore Romse presentes adessent. 

Verum absentes corpore, spiritu tamen huic Episcoporum orbis Catholici cetui conju- 
jegebantur, omnia et singula, que illic sacri AnWtites in sua solemni protestatione die 8. Junii 
a. e. SSmo Domino Nostro oblata piissime professi sunt, intimo animi sensu probantes, suum- 
que ad dictam protestationem assensum et accessum litteris ad Suam Sanctitatem datis expri- 
mendum censuerunt, id quod declaratione sua die 22. Augusti a. c. Romam expedita devotis- 
sime perfecerunt. 

Hanc declarationem SSmus Dominus Noster benignissime excepit, atque datis sub 29. 
Septembris a. c. gratiosissimis Litteris cunctis istius provincie Clericis ac Laicis fidelibus Apo- 
stolicam benedictionem peramanter impertiri dignatus est. 

Quemadmodum autem suo tempore memoratam Suse Sanctitatis Allocutionem ad noti- 
tiam Nostram deducendam esse censuimus, ita modo declarationem Episcopatus rit. lat. Galici- 
ensis sub 22. Augusti a. c. ad pedes Sum Sanctitatis devolutam, eque ac gratiosissimum Sue 
Sanctitatis Rescriptum ddto 29. Septembris a. c. una cum benedictione Apostolica Vobiscum, 
Venerabiles Fratres! communicare properamus, nulli dubitantes, quin ob dictam benedictionem 
Apostolicam letitia perfusi, una cum populo fideli, de hac gratia Apostolica edocendo, eo fervi- 
diores preces pro Beatissimi Pape et s. Ecclesie pace ac incolumitate indesinenter ad Deum 
fundere pergatis. 


1. Declaratio (Adres) Episcopatus: 


„Beatissime Pater! Cum quam plurimi ex universo orbe catholico Antistites pro Sa- 
eratissimo Festo Pentecostes proxime elapso ad vocem Sanctitatis Vestrae Romam properarent, 
ut solemni sanctorum Martyrum Japonensium canonizationi interessent, ac limina sanctorum A- 
postolorum Petri et Pauli visitarent, nos quoque perreverenter subsignati Eppi Provincie Leopo- 
liensis lat. rit. in Galicia Austriaca summo cordis ardore desideravimus, sancto illorum coetui 
adjungi, ut Sanctitati Vestre filialem nostram obedientiam, venerationem ac pietatem commonstra- 
remus. Jam animo volvebamus, incomparabilem illam letitiam, qua cor catholici pastoris perfun- 
ditur, cui datur supremi Christi Domini Vicarii pedes amplecti, vultum cernere, vocem audire, 
quo et amplexu Ejus benedicatur, et intuitu ad Deum trahatur, et sermone erudiatur atque ro- 
boretur! Sed quominus tam ardens desiderium explere, tantaeque lztitie participes fieri liceret, 
Diecesium nostrarum indigentie, temporum calamitas alieque minus favorabiles circumstantiæ 
nos impedierunt. 


Ast corpore Roma absentes, spiritu. aderamus, aique venerando illi cetui orbis cath. 
Epporum fide & charitate, oratione et votis conjungebamur, et coadunabamur. Quidquid illi sacri 
Antistites in sua protestatione de die 8. Junii a. c. sapientissime ac piissime professi sunt, de- 
clararunt, doluerunt, reprobarunt: nos pariter profitemur, declaramus, dulemus, reprobamus et con- 
demnamus, solemniter huic sancte protestationi eorum, in omnibus et singulis captibus, accedentes. 

ln specie vero una cum ills credimus et confitemur: Te Beatissime Paler! esse nobis 
sanae doctrinae magistrum, unitatis centrum, populis lumen indeficiens a divina Sapientia prepa- 
ratum, Petram et ipsius Ecclesie fundamentum, contra quod inferorum portae nunquam praevale- 
bunt. "l'e loquente, Petrum audimus: "Te decernente Christo obtemperamus: Te miramur inter tan- 
tas molestias totque procellas fronte serena et imperturbato animo sacri muneris partibus fun- 
gentem, invictum et erectum. 

Porro cum illis Venerab. Patribus vehementer dolemus, Sanctitatem Vestram iis pro- 
vincis, quarum ope et dignitati Sancte Sedis et totius Eccle administrationi equissime provide- 
batur, nefario usurpatorum hominum scelere, qui non habent nisi velamen malitiæ libertatem, 
spoliatum esse. Civilem enim Sancte Sedis principatum ceu quiddam necessarium, ac providente 
Deo manifeste institutum una cum illis agnoscimus, nec declarare dubitamus, in presenti rerum 
humanarum statu, ipsum hunc principatum civilem pro bono aclibero Ecclae animarumve regimine 
omnino requiri. 

Scelestos quoque homines et honorum ecclesiasticorum direptores, justo Sanctitatis Ve- 
strae judicio damnatos esse, nos quoque una cum sacris illis Antistitibus profitemur & una cum 
ilis reverenter excipimus, plenumque assensum renovamus ad omnia, que Sanctitas Vestra con- 
tra sacrilegos illos principatus ecclesiastici invasores jure ac merito decernenda esse putarit. 

Denique una cum pralaudatis Eppis errores a Sanctitate Vestra damnatos, damnamus: 
doctrinas novas et peregrinas, quae in damnum Ecclesie Jesu Christi passim propalantur, dete- 
stamur et rejicimus: sacrilegia, rapinas, immunitatis ecclesiasticae violationes, aliaque nefanda in 
Ecclam Petrique Sedem commissa, reprobamus et condemnamus. 

Accipe Beatissime Pater! hanc submissam filiorum Tuorum declarationem, qua prote- 
stationi! universi Episcopatus catholici accedentes, devota nostra sensa erga Sanctitatem Vestram 
et Sanctam Sedem Apostolicam aperire voluimus. Ut vero omnibus pateat nosquamquam propter 
locorum et temporum circumstantias domi remanere coacti fuimus, eadem tamen fide ac principiis 
imbutos, eadem veneratione & charitąge erga Sanctitatem Vestram & Sanctam Sedem Aposto- 
licam animatos esse, quarum congregati Rome Eppi luculenta dedere documenta: humillime ro- 
gamus, ut presens declaratio nostra publici juris fiat. 

Hec eadem charitas urget nos, ut cum Clero et populo nobis concredito nunquam ces- 
semus Dom. Nostr. J. C. totis praecordiis exorare, quatenus Sanctitatem Vestram multos adhuc 
in annos Ecclae sus sancig sospitem, incolumemque custodiat ut eam pabulo celesti reficias, 
''uo robore tuearis, Jua prudentia. dirigas, T'uis exornes virtutibus: ut errantes in viam veritatis 
et virtutis reducat, vulpes et lupos a vinea sua arceat, tempus probationis abbreviet, Sanctitati- 
quae Vestre concedat, spe sua potiri, et non solum ereptum S. Petri patrimonium gloriose re- 
cuperare, Sed recuperatum cum majori splendore ad posterros transmittere. 

Qua certa spe et fiducia repleti et refoti, in genua provolvimur et sacratis Sanctitatis 
Vesiæ pedibus oscula figimus, apostolicam benedictionem pro nobis ipsis, et pro Clericis ac La- 
icis currze nostrae commissis in omni humilitate expetentes, 

Sanctitatis Vestre obedientissimi filii... Fr. X. Wierzchlejski Archieppus. Josephus 
Alojsius Eppus 'l'arnov. Jos, Hoppe Vic. Capit. Dioec. Premislens.* 


II. Honorandissima Epistola Papalis: 

Venerabilibus Fratribus! Francisco Xaverio. Archiepiscopo Leopoliensi, Josepho Aloi- 
sio Episcopo Tarnoviensi latini ritus, ac Dilecto Filio Josepho Hoppe Praeposito Catedralis Tem- 
pli Premisliensis Vicario Capitulari Premisliensis Diccesis illius Episcopalis Ecclesie ritus item 
latini Sede vacante legitime deputato Leopolim. 


EE” us E” E”. H "X. 


Venerabiles Fratres ac Dilecte Fili Salutem, et Apostolicam Benedictionem. Maxime 
quidem letitie Nobis fuerunt vestre Littere pie 22 proximi mensis Augusti date, in quibus un- 
dique mirifice elucet summa vestra erga Nos, et hanc Petri Cathedram omnium Ecclesiarum 
matrem et magistram fides, amor et observantia. Namque eisdem Litteris significatis, Venevabi- 
les Fratres, ac Dilecte Fili, non levi Vos affectos fuisse dolore propterea, quod ob peculiares 
istarum Diecesium rationes, ac tristes rerum temporumque vices minime potuistis, veluti summo- 


= 
pore optabatis, ad nos venire, ut praesentes essetis sollemni plurium Sanctorum Canonizationi, 


quam faustissimo Pentecostes die hujus anni cum maxima catholici orbis Sacrorum Antistitum 
frequentia, ac singulari animi nosiri consolatione, Deo auxiliante celebravimus. Hinc dissertissi- 


mis verbis profitemini, Vos rejicire ac damnare omnes praesertim errores a nobis in Consisto- 
riali Allocutione die 9 proximi mensis Junii habita proscriptos ac damnatos, ac simul luculenter 
confirmatis, nihil Vobis gratius esse posse, quam iis omnibus ex animo adhaerescere, quae Ve- 
nerabiles Fratres Sacrorum Antistites Romae commorantes eodem Pentecostes die in praeclaris 
suis Litteris ad Nus datis mira sane consensione palam publiceque declarare vel maxime gloriati 
sunt. Non potuimus non vehementer dilectari hisce egregiis vestris sensibus, qui omni certe laude 
dignissimi maximam Nobis afferunt consolationem inter gravissimas, quibus premimur, acerbitates. 
Siquidem hujusmodi vestri sensu clare aperteque ostendunt, quantopere Vobis cordi sit catholicae 
Ecclesiae, hujus Apostolicae Sedis, ac veritatis, justitiaequae causa. Quo circa certi sumus, Vos 
in hac tanta temporum iniquitate tantaque impiorum hominum contra sanctissimam nostram rel 
gionem conspiratione, nihil unquam inteniatum esse relicturos, ut ejusdem religionis causam, jura, 
doctrinam impavide defendere, istorum fidelium saluti studiosissime consulere, ac nefarias multipli- 
cesque inimicorum hominum insidias detegere, errores refellere, pravisque illorum consiliis, cona- 
tibusque strenue obsistere possitis. Pergite vero ardentiori usque studio una cum vestro Clero, 
Populoque fideli divitem in misericordia Deum indesinenter orare et obsecrare, ut exurgat, et ju- 
dicet causam suam ac praesentissimo suo auxilio adsit Nobis, adsit Ecclesiae suae, et omnipotenti 
sua virtute omnes Ecclesiae, et hujus Apostolicae Sedis bostes bumiliet, illosque de impietatis 
via ad justitiae salutisque tramitem reducat. Denique procerto habeatis velimus, praecipuam esse, 
qua Vos prosequimur, benevolentiam. Cujus quoque certissimum pignus accipite Apostolicam Bene- 
dictionem, quam ex intimo corde profectam Vobis ipsis, Venerabiles Fratres, ac Dilecte Fili! cunc- 
tisque Clericis Laicisque fidelibus curae vestrae commissis peramanter impertimus. Datum Romae 
apud Sanctum Petrum die 29. Septembris Anno 1862. Pontificatus Nostri Anno Decimo septi- 
mo. Pius PP. IX.« 


Ab Ordinariatu rit. lat, 
Premislims die 24. Decembris 1862. 


eB. EKL OpPE, 
Vicarius Capitularis. 


JA.Ccalb. FEisarnaata, 
Cancellarius, 


"Aa 
Jaslo, Typis Ludov. Dionisii Stæger 1863. 

